RESOLUCIÓN do 13 de outubro de 2025 pola que se dá publicidade á concesión das axudas da convocatoria do ano 2025 á cooperación para promover a participación de agricultores en réximes de calidade dos produtos agrícolas e alimenticios, no marco do Plan estratéxico da PAC 2023-2027, ao abeiro da Resolución do 10 de abril de 2025.
Axencia Galega da Calidade Alimentaria — III. Outras disposicións — 22/10/2025

Mediante a Resolución do 10 de abril de 2025 (DOG núm. 76, do 22 de abril), a Axencia Galega da Calidade Alimentaria publicou a convocatoria das axudas á cooperación para promover a participación de agricultores en réximes de calidade dos produtos agrícolas e alimenticios, no marco do Plan estratéxico da PAC 2023-2027.
As axudas convocadas consisten en subvencionar os custos fixos ocasionados pola inscrición nun réxime de calidade e a cota anual de participación no dito réxime, incluídos, de ser o caso, os custos dos controis necesarios para comprobar o cumprimento dos requisitos do réxime. A concesión das subvencións, segundo establecen as bases reguladoras, efectuarase mediante concorrencia competitiva.
Unha vez rematada a fase de instrución das solicitudes recibidas, e tendo en conta as dispoñibilidades orzamentarias, procede resolver a convocatoria.
De conformidade co previsto no artigo 12.6 da Resolución do 10 de abril e no artigo 45 da Lei 39/2015, do 1 de outubro, do procedemento administrativo común das administracións públicas, as resolucións destas subvencións, convocadas mediante concorrencia competitiva, deben ser obxecto de publicación no
Diario Oficial de Galicia
, a cal producirá os mesmos efectos da notificación.
Por outra parte, de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Por todo o indicado, e logo da proposta da xefatura da Área da Calidade Alimentaria desta axencia,
Primeiro. Aprobar as axudas económicas a favor dos solicitantes que se relacionan no anexo I, solicitudes aprobadas, desta resolución ordenados alfabeticamente e agrupados polo réxime de calidade diferenciada en que participan.
Estas axudas outórganse de acordo co artigo 5 da Resolución da Agacal, do 10 de abril de 2025, en réxime de concorrencia competitiva e segundo os criterios de puntuación definidos no citado artigo, acadando o 100 % dos gastos subvencionables realizados e imputados á campaña anual que comprende o período que vai do 1 de maio de 2024 ata o 30 de abril de 2025, sen superar os 3.000 euros anuais por explotación.
As subvencións concedidas faranse efectivas con cargo á aplicación 15.A2.713D.770.01, cunha dotación de 240.000,00 €.
Esta aprobación comporta unha asignación do crédito establecido por un importe de 184.025,05 € (cento oitenta e catro mil vinte e cinco euros con cinco céntimos).
Estas axudas concédense en virtude da intervención 7.1.3.1 do Plan estratéxico da PAC 2023-2027, cooperación para promover a participación de agricultores en réximes de calidade dos produtos agrícolas e alimenticios, do Programa de desenvolvemento rural para Galicia 2014-2020, cofinanciado con fondos Feader.
O pagamento desta subvención quedará condicionado a que, sen superar a data límite do 31.10.2025, os beneficiarios indicados no anexo I desta resolución efectúen o pagamento da cota de control e/ou inscrición e/ou participación no réxime de calidade correspondente.
Os beneficiarios terán ata o día 25.11.2025 (inclusive) para presentar a seguinte documentación xustificativa:
– Solicitude de pagamento (anexo VI da Resolución do 10 de abril de 2025, Solicitude de pagamento para axudas á nova participación de agricultores en réximes de calidade).
– Xustificantes dos gastos efectuados: facturas ou documento de valor probatorio equivalente, cunha relación numerada delas, así como a documentación que acredite o seu pagamento.
Segundo. Denegar as axudas económicas dos solicitantes que se relacionan no anexo II, solicitudes denegadas, desta resolución ordenados alfabeticamente e agrupados polo réxime de calidade diferenciada en que participan.
Esta resolución non esgota a vía administrativa e contra ela poderase interpoñer recurso de alzada ante o presidente da Axencia Galega da Calidade Alimentaria no prazo dun mes contado a partir do día seguinte ao da súa publicación, ao abeiro dos artigos 121 e 122 da Lei 39/2015, do 2 de outubro, do procedemento administrativo común das administracións públicas.
Santiago de Compostela, 13 de outubro de 2025
Listaxe de beneficiarios que participan no réxime de calidade xestionado polo Consello Regulador das indicacións xeográficas protexidas de Carne de Vacún de Galicia (IXP Ternera Gallega).
Listaxe de beneficiarios que participan no réxime de calidade xestionado polo Consello Regulador da Agricultura Ecolóxica de Galicia.
Listaxe de beneficiarios que participan no réxime de calidade xestionado polo Consello Regulador da IXP Mel de Galicia.
Listaxe de beneficiarios que participan no réxime de calidade xestionado polos consellos reguladores das IXP Vaca e Boi de Galicia, IXP Pan Galego, IXP Pemento de Oímbra e DO Ribeiro.
Listaxe de solicitudes denegadas de produtores que participan no réxime de calidade xestionado polo Consello Regulador das indicacións xeográficas protexidas de Carne de Vacún de Galicia (IXP Ternera Gallega).
Listaxe de solicitudes denegadas de produtores que participan no réxime de calidade xestionado polo Consello Regulador da Agricultura Ecolóxica de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador da IXP Mel de Galicia.
Listaxe de solicitudes denegadas de produtores que participan no réxime de calidade xestionado polo Consello Regulador da DO Valdeorras.
Listaxe de solicitudes denegadas de produtores que participan no réxime de calidade xestionado polo Consello Regulador da IXP Grelos de Galicia.
Listaxe de solicitudes inadmitidas a trámite.